**LETO PLUS NA UNIVERZI V LJUBLJANI**

1. **LETO PLUS IN NJEGOVA VSEBINA**

Univerza v Ljubljani je v okviru strategije internacionalizacije sprejela cilje, ki vključujejo podporo pri vključevanju tujih študentov v študij na UL. Ker se vsi razpisani študijski programi prve stopnje izvajajo v slovenščini, ker se relativno malo študijskih programov druge stopnje glede na njihovo skupno število izvaja tudi ali samo v angleščini (skupni študijski programi), je priprava vseh kategorij tujcev na študij v slovenščini ključna za njihovo uspešnost pri študiju. V ta namen je bil opravljen razmislek o naboru podpornih vsebin, neke vrste »pripravljalnem modulu«, pač glede na obstoječe zakonske možnosti, ki bi jih tuji študenti lahko izbrali v času prvega leta študija na UL. Modul se bo imenoval Leto plus.

Leto plus vsebuje naslednje sestavine:

1. Predmeti Slovenščine kot tuji jezik:

Predmeti Slovenščina kot tuji jezik – lektorati 1, 2 in 3 so akreditirani znotraj prvostopenjskega študijskega programa enopredmetna Slovenistika, vsak od njih je vreden 3 KT ECTS; predmeti se izvajajo na FF (po potrebi tudi na članicah); študent mora v prvem letu pridobiti vsaj 6 KT ECTS pri teh predmetih.

1. **Posebne vsebine Leta plus**:
2. **Slovenija nekoč in danes** (obštudijska dejavnost, 3 KT ECTS),
3. **Slovenska družba** (obštudijska dejavnost, 3 KT ECTS),
4. **Slovenski jezik in slovenska kultura** (akreditiran znotraj drugostopenjskega pedagoškega študijskega programa enopredmetna Slovenistika, 3 KT ECTS),
5. **IT za študijske namene** (obštudijska dejavnost, 3 KT ECTS).

Predmeti, navedeni pod a), b) in c) dopolnjujejo in poglabljajo predmete, navedene pod točko 1. Izbiro vsaj enega izmed teh predmetov priporočamo predvsem tistim tujim študentom, ki prihajajo iz bolj oddaljenih držav in kultur in niso govorci slovanskih jezikov. Predmeti se izvajajo na FF, izvedba se prilagaja konkretnim udeležencem; posamezni predmet se izvede, če je nanj najmanj 5 prijavljenih.

Predmet pod d) je namenjen vsem tujim študentom in ponuja računalniško podporo pri študiju na katerikoli članici UL.

1. **Predmeti in vsebine prvih letnikov študijskih programov** za pridobitev izobrazbe.

Vse potrebne informacije o Letu plus študenti pridobijo na spletni strani UL <https://www.uni-lj.si/study/year-plus/>. Tam bodo objavljene tudi aktualne prijavnice k posameznim predmetom Leta plus, ki sodijo po zgornji točki 1 in 2.

Predmeti in vsebine, ki sodijo v točko 3, so predmeti študijskega programa, v katerega je študent vpisan.

1. **UVELJAVLJANJE PODAJŠANJA STATUSA NA PODLAGI OPRAVLJENIH VSEBIN LETA PLUS**

Na svoji redni 35. seji, 21. 2. 2017, je Senat UL v zvezi z Letom plus soglasno sprejel naslednji sklep:

**SKLEP št. 5.2.:**

Tujcem v prvem letniku dodiplomskega ali enovitega magistrskega študija vključenim tudi v posamezne predmete in vsebine Leta plus, se udeležba pri in opravljanje teh obveznosti šteje kot opravičljiv razlog za podaljšanje statusa, v kolikor zaradi tega ne izpolnijo vseh s študijskim programom predpisanih pogojev za napredovanje  v višji letnik. Pogoj za uveljavitev pravice do podaljšanja statusa je pridobljenih vsaj 30 KT ECTS, od tega vsaj 6 KT ECTS iz vsebin Slovenščina kot tuj jezik – lektorati.

Sklep ne velja za tujce, vpisane v študijske programe, pri katerih je kot vpisni pogoj z dokumenti dokazano znanje slovenščine na določeni ravni.

Študent pri prvi prijavi na predmet Slovenščina kot tuji jezik – lektorat 1 ali 2 izrazi namero o uveljavljanju Leta plus. Če v prvem letu študija pridobi 6 KT ECTS pri predmetih Slovenščina kot tuji jezik – lektorat in 24 KT ECTS pri ostalih vsebinah Leta plus (največ 12 KT ECTS) in predmetih na svojem študijskem programu (najmanj 12 KT ECTS) ima izhajajoč iz zgornjega sklepa pravico do uveljavljanja podaljšanja statusa.

Predlagamo, da se študentom, ne glede na to, ali bodo iz naslova opravljenih predmetov in dejavnosti Leta plus uveljavljali podaljšanje statusa ali ne, na njihovo prošnjo in v letniku, v katerem je predvidena zunanja izbirnost, omogoči uveljaviti opravljene obveznosti kot zunanji izbirni del programa, v katerega so vpisani.

1. **KOORDINACIJA IN IZVAJANJE LETA PLUS**

Leto plus koordinira Filozofska fakulteta:

Kontakt:

e-mail: Letoplus@uni-lj.si

FF izvaja predmete in vsebine leta plus, razen točke 2 d), ki je v pristojnosti FRI, ter predmetov in vsebin točke 3, ki se izvajajo v okviru študijskih programov na članicah.

Pred začetkom študijskega leta se informacije o Letu plus, načinu prijave in rokih za prijavo, objavijo na [spletnih straneh UL](https://www.uni-lj.si/study/year-plus/), kjer se objavi tudi spletna prijavnica.

1. **PRIJAVA IN UDELEŽBA V LETU PLUS**

Študent se na predmete in vsebine iz točk 1 in 2 prijavi preko spletne prijavnice.

Na predmete iz točke 3 posebna prijava ni potrebna, študentu so določeni z vpisnim listom ob vpisu v letnik.

Prvi študenti, ki bodo pravico do Leta plus lahko uveljavljali, so tisti študenti, ki so na UL prvič vpisani v študijskem letu 2016/17 (v prvi, lahko pa tudi v višji letnik, če so bili vpisani po merilih za prehode). Do podaljšanja statusa bodo imeli pravico tisti študenti, ki bodo imeli potrdili o opravljenih obveznostih za predmeta Slovenščina kot tuji jezik – lektorat 1 in Slovenščina kot tuji jezik – lektorat 2, s pridobljenima ocenama in kreditnimi točkami ECTS, ki ju bodo pridobili na Filozofski fakulteti. Pogoj za uveljavljanje podaljšanja statusa iz upravičenih razlogov je poleg tega še opravljenih 24 ECTS obveznosti iz prvega vpisanega letnika študijskega programa, v katerega je študent vpisan v študijskem letu 2016/2017. Prosimo, da to upoštevate in jim v skladu z zgornjim sklepom omogočite podaljšanje statusa.

1. **VODENJE EVIDENC O OPRAVLJENIH OBVEZNOSTI IN POSREDOVANE PODATKOV NA ČLANICE**

FF vodi evidence o opravljenih obveznostih iz točk 1 in 2. Podatke o opravljenih predmetih in vsebinah Leta plus, ki se izvajajo na FF in FRI, članice pridobijo od FF.

Članice vodijo evidence o opravljenih študentovih obveznostih iz točke 3 v študijskih informatikah. Po prejemu podatkov posameznega študenta o opravljenih predmetih in vsebinah Leta plus, pridobljenih od FF, članice vodijo tudi te v svojih študijskih informatikah.

|  |  |
| --- | --- |
| Ljubljana, julij 2017  |  |
|  |  |
|  |  |